Σμυρναίικα μπιφτέκια σαν σουτζουκάκια με πατάτες
Μακρόστενα σαν σουτζουκάκια είναι τα σμυρναίικα μπιφτέκια. Το χαρακτηριστικό τους είναι ότι δεν χρησιμοποιείται κιμάς, αλλά πολύ ψιλοκομμένο κρέας.
700 γρ. κιμάς μοσχαρίσιος από λάπα, περασμένος από το χοντρό κόσκινο, 1 κρεμμύδι ξερό, τριμμένο, 1 αυγό, 2 κουτ. σούπας φρυγανιά, τριμμένη, 2 κουτ. σούπας μαϊντανός, ψιλοκομμένος, 1-2 σκελίδες σκόρδο, τριμμένες, 1 κουτ. σούπας γιαούρτι, 1/3 κουτ. γλυκού πάπρικα, αλάτι, πιπέρι φρεσκοτριμμένο, 2-3 πατάτες, κομμένες κυδωνάτες, 4 πιπεριές κέρατο, χοντροκομμένες, 250 γρ. ντοματάκια κονσέρβας, τριμμένα, 1 κουτ. γλυκού πελτές, 3 κουτ. σούπας βούτυρο αγελάδος, 2 ντομάτες, κομμένες σε χοντρές ροδέλες
Για να φτιάξουμε τα μπιφτέκια σαν σουτζουκάκια με πατάτες και πιπεριές ξεκινάμε βάζοντας σε ένα μπολ τον κιμά και προσθέ- τουμε όλα τα υπόλοιπα υλικά για τα μπιφτέκια. Ζυμώνουμε πολύ καλά και πλάθουμε μπιφτέκια μακρόστενα (σαν σουτζουκάκια).Σε ένα τηγάνι λιώνουμε το βούτυρο και τηγανίζουμε ελαφρώς τις πατάτες για μερικά λεπτά, ίσα να ροδίσουν. Αποσύρουμε και τις βάζουμε σε απορροφητικό χαρτί. Στο ίδιο τηγάνι τηγανίζουμε ελαφρώς και τα μπιφτέκια και από τις δύο πλευρές και αποσύρουμε. Ρίχνουμε στο τηγάνι την τριμμένη ντομάτα και τον πελτέ με μισό ποτήρι νερό και αλατοπίπερο και βράζουμε για 10 λεπτά.Σε ένα ταψί βάζουμε εναλλάξ 1 μπιφτέκι και 1 πατάτα κυκλικά. Προσθέτουμε από πάνω τις πιπεριές, περιχύνουμε με τη σάλτσα ντομάτας και από πάνω απλώνουμε τις ροδέλες ντομάτας. Ψήνουμε σε προθερμασμένο φούρνο στους 170°C για περίπου 30 λεπτά.
Κιμάς,Μοσχαρίσιος κιμάς,Πατάτες,BBQ,Μικρασιατική Κουζίνα